en en cy en cy kw de en en ceb es cy ms pt cy ceb cy en cy cy cy cy cy cy cy en cy en cy fr cy cy cy cy cy cy en en cy cy cy cy cy cy cy cy cy cy cy cy cy cy cy cy cy cy cy cy cy de ceb es ms pt cy ceb fr cy fr en pl
Cyferbynnu Disable contrast Enable contrast
Lawrlwythwch PDF Lawrlwythwch dogfen word Printiwch
Mae gwahanol ffyrdd i Gynorthwywyr Personol ddysgu a datblygu’r sgiliau priodol a’r wybodaeth sydd ei hangen i’ch cynorthwyo yn effeithiol.
Mae hyfforddiant personol yn y gwaith wedi’i gynllunio’n benodol i fodloni gofynion y cyflogwr. Gellir ei gyflwyno mewn ffyrdd gwahanol. Mae llawer o gyflogwyr yn hyfforddi eu Cynorthwywyr Personol eu hunain ar sut i’w cynorthwyo gyda thasgau penodol. Gallech hefyd ofyn i Gynorthwyydd Personol newydd wylio Cynorthwy-ydd Personol arall neu ofalwr teuluol sy’n brofiadol.
Hyfforddiant anffurfiol – mae hyn yn helpu Cynorthwy-ydd Personol i ddysgu sgiliau newydd ond nid yw’n arwain at gymhwyster cydnabyddedig. Gallai fod yn gwrs byr gyda thystysgrif i ddysgwyr sydd wedi ei gwblhau’n llwyddiannus.
Hyfforddiant ffurfiol – mae hyn yn arwain at gymhwyster, er enghraifft Diploma Lefel 3 mewn Iechyd a Gofal Cymdeithasol. Gelwir y rhain yn gymwysterau achrededig. Bydd yr hyfforddiant yn cael ei gynnal yn y coleg neu gyda darparwr dysgu, sy’n cyflwyno cyrsiau hyfforddi. Gellir gwneud rhan o’r hyfforddiant ffurfiol ar gyfer Cynorthwywyr Personol yng nghartref y cyflogwr hefyd.
Mae Canolfan Byw’n Annibynnol Dewis, sy’n darparu gwasanaethau cymorth taliadau uniongyrchol, ac awdurdod lleol Rhondda Cynon Taf, yn gweithio mewn partneriaeth i roi cyfleoedd i Gynorthwywyr Personol ennill cymhwyster. Er 2012, maent wedi cyflwyno Diploma Lefel 3 FfCCh mewn Iechyd a Gofal Cymdeithasol, gan ddatblygu diwrnodau hyfforddi a ffyrdd o gynorthwyo ac asesu i adlewyrchu natur rôl y Cynorthwy-ydd  Personol. Fe wnaeth gwerthusiad annibynnol nodi hyn yn enghraifft o arfer da ac mae’n adlewyrchu’r effaith gadarnhaol ar y Cynorthwywyr Personol a’r cyflogwr taliadau uniongyrchol fel ei gilydd.
Mae Diverse Cymru, sy’n darparu gwasanaethau cymorth taliadau uniongyrchol, wedi gweithio gydag Agored Cymru i ddatblygu uned Dysgu Gydol Oes gyda Sicrwydd Ansawdd Lefel 1 sy’n paratoi pobl ar gyfer gweithio fel Cynorthwy-ydd  Personol. Mae’n rhoi cyflwyniad i gydraddoldeb o ran anabledd, amddiffyn a diogelu defnyddiwr y gwasanaeth, rôl, dyletswyddau a chyfrifoldebau Cynorthwy-ydd  Personol a chyfrifoldebau iechyd a diogelwch.
Hyfforddiant ar y rhyngrwyd - caiff hyn ei alw weithiau yn e-ddysgu ac mae fel arfer yn cynnwys ymarferion neu gyfarwyddiadau sydd ar gael trwy’r rhyngrwyd. Weithiau, defnyddir cryno ddisgiau a DVDau gyda’r math hwn o hyfforddiant. Gall eich Cynorthwy-ydd Personol wneud hyn pan fydd yn gyfleus iddo/iddi neu gall gyd-fynd â’ch diwrnod. Mae angen i hyfforddiant ar y rhyngrwyd gael ei asesu gan yr unigolyn sy’n ei ddefnyddio i wneud yn siŵr ei fod yn bodloni unrhyw anghenion mynediad. Daw mewn fformatau gwahanol o astudiaethau achos fideo, deunydd rhyngweithiol, neu Aps sy’n gallu cael eu lawr lwytho i ffonau symudol neu gyfrifiaduron llechen.
Mae Cyngor Gofal Cymru wedi datblygu sawl Ap symudol, gan gynnwys
Diogelu –profi eich gwybodaeth - sy’n profi gwybodaeth gweithwyr gofal cymdeithasol am sut i gadw pobl yn ddiogel
Archwiliwch Aps eraill a ddatblygwyd gan y Cyngor Gofal
Mae’r Sefydliad Gofal Cymdeithasol er Rhagoriaeth hefyd yn darparu fideos am ddim ar amrywiaeth o bynciau i helpu dysgu ar Social Care TV
Ceir modiwlau e-ddysgu sy’n ymdrin â thestunau fel gofal dementia a sgiliau cyfathrebu gan y Sefydliad Gofal Cymdeithasol er Rhagoriaeth
"Fe wnes i ddysgu cymaint am ddiogelwch yn y cartref ar y cwrs ar-lein yr oedd fy nghyflogwr wedi dod o hyd iddo. Roedd yn brofiad da a doeddwn i erioed wedi gwneud e-ddysgu o’r blaen. Ar ôl cwblhau, fe wnaethom ni eistedd a thrafod yr hyn roeddwn i wedi ei ddysgu a’r hyn y gallem ni ei wneud yng nghartref fy nghyflogwr i leihau peryglon."
Sut i gael mynediad at hyfforddiant a chymwysterau
Mae ffyrdd gwahanol o gael mynediad at ddysgu a chymwysterau priodol. Gallwch:
drafod gyda’ch Gwasanaeth Cymorth Taliadau Uniongyrchol, eich awdurdod lleol neu ddarparwyr hyfforddiant eraill.
cysylltu â’r cydlynydd Partneriaeth Datblygu Gweithlu Gofal Cymdeithasol sy’n gweithio yn eich awdurdod lleol.
Beth i’w ystyried wrth chwilio am hyfforddiant
Pa mor berthnasol yw’r hyfforddiant?
A yw nodau’r hyfforddiant yn glir?
A yw’r hyfforddwr/ darparwr dysgu yn brofiadol?
A yw hyd, amser a lleoliad yr hyfforddiant yn addas?
Sut caiff yr hyfforddiant ei gyflwyno?
A yw’r hyfforddiant wedi’i achredu? h.y. yn cael ei asesu a’i ardystio
A yw’n cynnwys gwaith parhaus neu aseiniadau?
Beth yw’r goblygiadau o ran costau, gan gynnwys cost cyflenwi staff?
Efallai y bydd sefydliadau cymorth taliadau uniongyrchol yn gallu darparu cyngor ychwanegol.
Fe wnaeth y cwrs alluogi i’m Cynorthwy-ydd Personol ddeall beth rwy’n ei wynebu a chanlyniadau’r salwch. Roedd hi’n deall pethau.
Roedd y cwrs yn addysgiadol iawn ac yn berthnasol i’m gwaith fel Cynorthwy-ydd Personol. Rwy’n credu ei fod yn gwrs y dylai pob Cynorthwy-ydd Personol ei fynychu i gael gwell dealltwriaeth o’i rôl.
< Gweler y pecyn cyfan Lawrlwythwch PDF Lawrlwythwch dogfen word Printiwch
Gweld y cyfan >
T : 0300 30 33 444
South Gate House, Wood Street,